stanford-oval/wikipedia huggingface dataset:
חוק המפלגות
עיקרי החוק > פירוק מפלגה

מפלגה רשאית להחליט בעצמה על פירוק מרצון שלה, וזאת על פי החלטה של לפחות שני שלישים מחברי המוסד המרכזי שלה. פירוק מפלגה יכול להיעשות גם על פי צו של בית משפט, בעקבות בקשה של היועץ המשפטי לממשלה, רשם המפלגות או נושה שהמפלגה חייבת לו יותר מ-5,000 ש"ח (סעיפים 26 ו-27 לחוק).
ראו גם

רשם המפלגות
חוק מימון מפלגות
לקריאה נוספת

חוק המפלגות, התשנ"ב-1992, ספר החוקים הפתוח, באתר ויקיטקסט
היסטוריית החקיקה של חוק המפלגות, במאגר החקיקה הלאומי באתר הכנסת
דן אבנון, חוק המפלגות בישראל, המכון הישראלי לדמוקרטיה, 1993.
גד ברזילי, ירידת המפלגות בישראל והמערכת המשפטית, אצל דני קורן (עורך), גוויעתן של מפלגות פוליטיות (זמורה ביתן, 1998), עמ' 116–125.
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
הטבח בכיסופים

| חלק מטבח שבעה באוקטובר, מלחמת חרבות ברזל |
| --- | --- |

יצחק הרצוג נשיא מדינת ישראל ורעייתו מיכל מניחים זר זיכרון במוצב כיסופים 7 באוקטובר 2024
 תאריך:  7 באוקטובר 2023
 תאריך עברי:  כ"ב בתשרי ה'תשפ"ד
 מקום:  קיבוץ כיסופים
 מטרה:  אזרחים יהודים
 קואורדינטות:  31°22′27″N 34°23′58″E﻿ / ﻿31.374166666667°N 34.399444444444°E﻿ / 31.374166666667; 34.399444444444
 סוג:  פיגוע ירי, הצתה
 נשק:  רובי סער
 הרוגים:  19, ביניהם החטוף
 חטופים:  1
 פצועים:  רבים, טרם ידוע מספר מדויק
 מבצע:  חמאס חמאס בפיקודו של עאדל מסמח  החזית הדמוקרטית לשחרור פלסטין החזית הדמוקרטית לשחרור פלסטין
 מספר מפגעים:  חוליית מחבלים מעזה
 מניע:  טרור פלסטיני
  (למפת מערב הנגב מוגדלת) כיסופים(למפת מערב הנגב רגילה) כיסופים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כיסופים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כיסופים he
 
הטבח בכיסופים בוצע על ידי ארגון הטרור חמאס בבוקר שמחת תורה ה'תשפ"ד, 7 באוקטובר 2023, בקיבוץ כיסופים הסמוך למרכז רצועת עזה, כחלק ממתקפת הפתע על ישראל. בטבח נרצחו 13 מתושבי הקיבוץ ושישה עובדים זרים, מתוכם אדם אחד נחטף לעזה. כוחות צה"ל ולוחמי כיתת הכוננות לחמו נגד המחבלים בקרב גבורה הירואי ובמהלך הקרב נהרגו תשעה לוחמים.
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
הטבח

ב-7 באוקטובר 2023 נכנסו עשרות מחבלים פלסטינים המשתייכים לזרוע הצבאית של ארגון הטרור חמאס לקיבוץ כיסופים. הם ערכו טבח בקיבוץ ורצחו 13 מחבריו, וכן רצחו שישה עובדים תאילנדים. אחד מחברי הקיבוץ נרצח ונחטף, שלמה מנצור נחטף לרצועת עזה, ולמבני הקיבוץ נגרם הרס כבד. במוצאי שבת הקיבוץ פונה לבית מלון בים המלח.
במהלך הטבח גררו המחבלים את ג'ינה סמיאטיץ', קשישה בת 90, מהממ"ד אל סלון ביתה וירו בראשה. המחבלים חדרו גם לבית משפחת זק, וקראו להם לצאת החוצה. המשפחה לא יצאה מהממ"ד והם שרפו את הבית. כל בני המשפחה נרצחו בשרפה. במקרה אחר, מנוחה חולתי אישה בת 76 נרצחה וביתה הועלה באש על ידי מחבלי חמאס.
יומיים לאחר הטבח, ביקש ראובן הייניק מאשקלון, מנהל רפת הקיבוץ, אישור מהצבא להיכנס לרפת הקיבוץ על מנת להאכיל את הפרות שלא קיבלו מזון ומים במשך כ-60 שעות. בעודו במכון החליבה, מחבל שהסתתר במקום רצח אותו.
מהלך הקרב

פלוגה של גדוד 51 בגולני, המונה שני קצינים ו-20 לוחמים בפיקוד סגן משנה מתן ברוט, הגיעה לקיבוץ בשעה 6:45 לפני הגעת המחבלים לקיבוץ, הפלוגה נלחמה בגבורה במשך שעות ארוכות, ובנחיתות מספרית בכדי להציל את התושבים ולטהר את הקיבוץ ממחבלים. הפלוגה שקודם לכן ניהלה קרב עם מחבלים סמוך לגדר, הצליחה בזכות רוח הלוחמים ומקצועיותם להרוג עשרות מחבלים ולהדוף את ההתקפה הראשונית של מאות מחבלי הנוח'בה, בשעה 13:00 הגיע כוח מגדוד 450 ומצנחנים 101 בפיקוד המג"ד רן כנען. הכוח מנה 2 כיתות שנעו לכיוון המוצב והפאתים הצפוניים בקיבוץ, הכח נתקל בעשרות מחבלים שפתחו באש מחומת המוצב וניהלו קרבות קשים. כיתה ג (צוות פרץ), בפיקודו של מפקד הכיתה עומרי פרץ, נלחמה בגבורה על הבתים . עומרי הוביל את חייליו ויצרו קרב בלימה קשה .ודחקו את המחבלים מקו הבתים ומנעו פלישה של עשרות מחבלים לתוך הקיבוץ. בקרב הגבורה נפל המפקד עומרי ושלושה מחייליו רגב אמר,מתן מלכה, ובר יענקלוב יחד איתם נפלו לביא בוחניק ואדם אגמון . הכח החזיק את קו הבלימה עד השעה 20:30.
בהמשך הצטרף לקרב צוות מיחידת אגוז שמנה תשעה לוחמים, בראשות מפקד הפלגה ומפקד היחידה סא"ל משה פסל, שנפצע קשה במהלך הלחימה בקיבוץ.
בקיבוץ לחמו מספר חברי כיתת כוננות, בנפרד ולא בצורה מאורגנת, כל אחד באזורו, בעיקר שניים מהם, שי וסער. הכוח של גולני לחם בכניסה לקיבוץ ובאזור הרפת, עד שנוצר קשר עם אחד מחברי כיתת הכוננות שהוביל אותם פנימה, לקרבות הטיהור. בשעות הצהריים המאוחרות החלו הלוחמים לחלץ את תושבי הקיבוץ שהיו נצורים בבתיהם. בקרב נהרגו שמונה לוחמים מהפלוגה.
בשעה 15:30 הגיע כוח מפלוגה ב' השייך ליחידת אגוז ומנה שני צוותים אשר התפצלו, כך שכוח אחד הולך למוצב, וכוח אחר לקיבוץ. במשך שעות לוחמי אגוז חיסלו מחבלים, וחילצו כמה מתושבי הקיבוץ - עד שנפגעו בעצמם. במהלך הלחימה מפקד היחידה סא"ל משה פסל ועוד ארבעה מלוחמי הכוח נפגעו. בקרב זה נהרג הלוחם רס"ל ויטלי סקיפקביץ'. מפקד היחידה הוחלף על ידי קודמו בתפקיד סא"ל אפרים תהילה, הכוח בפיקודו נכנס בתיאום עם גדוד 51 להתקפה על המוצב. הכוח לחם עד לכיבוש המוצב וחילץ את הנצורים במבנה החמ"ל.
בשעות הצהריים המוקדמות הגיעה למקום פלוגה מגדוד 9 של השריון בפיקודו של המג"ד נתנאל ביטון. הכוח שהגיע למקום ללא טנקים, חילץ את רבש"ץ היישוב רוני ספדג' ומשפחתו מביתו, הכוח הצטרף לקרבות בקיבוץ ולטיהור הקיבוץ ממחבלים. גם גדוד 450 השתתף בלחימה. סגן הרבש"ץ והרבש"ץ לשעבר לחמו לצד החיילים.
הלחימה בשטח הקיבוץ נמשכה במהלך הלילה. לחימה באחד הבתים הסתיימה בפגיעה אנושה בכוח צה"ל. בבוקר 8 באוקטובר ירו המחבלים לתוך הממ"ד. אב המשפחה שהסתתרה במקום נורה. לאחר מכן, האם הוציאה את הבנות דרך החלון ויצאה גם היא. היא הזעיקה חיילי צה"ל שהלכו להילחם בבית.[דרוש מקור]
ב-8 באוקטובר החל כוח של יחידת אגוז לטהר מבנים בקיבוץ. במהלך הפעולה, בה נתקל הכוח בשלושה מחבלים והרג אותם, נפצע קצין ביחידה וחולץ אדם מבוגר מממ"ד בביתו.
ב-9 באוקטובר זיהה כוח של גדוד 9 מחבל שרץ לכיוון רפת הקיבוץ, שם נוהל קרב שנגמר בפציעת שלושה לוחמים מגדוד 9 ומותו של אחד מהרפתנים בקיבוץ. בנוסף פעל כוח של יחידת אגוז מול שני מחבלים סמוך לחדר אוכל של הקיבוץ, במהלכו נהרג לוחם ונפצעו שישה לוחמים. שני מחבלים נהרגו.
את הכוח של גדוד 9 החליף כוח של גדוד 8111 מחטיבה 5. הכוח הרג מחבל שהתחבא באחד הבתים ובמהלך הקרב נפצעו שלושה לוחמים.
לאחר מכן

ב-1 בינואר 2024 הודיע צה"ל כי חיסל את עאדל מסמח, מפקד פלוגת הנח'בה של דיר אל-בלח, שפיקד בשטח על כוחות מחבלי הנח'בה שפשטו לכיסופים במהלך 7 באוקטובר, ושלח כוחות חמאס ליישובים נוספים בעוטף ובהם בארי ונירים.
חברי הקיבוץ החליטו לעבור לגור במגורים זמניים ביישוב עומר עד שתתאפשר החזרה לביתם בקיבוץ.
ב-17 בפברואר 2024 הונחה אבן הפינה לרפת כיסופים שנהרסה בקרב ב-10 באוקטובר נגד מחבלי חמאס.
ב-11 בפברואר 2025 הודיע צה"ל לקיבוץ כי שלמה מנצור, אשר נחטף במהלך המתקפה, נרצח עוד באותו היום, וגופתו חטופה בידי החמאס. בלילה שבין 26–27 בפברואר נמסרה גופתו לישראל במסגרת עסקת שחרור החטופים השנייה.
הערות שוליים

1 2 3 4  עידו סולומון, ‏"אנשים עברו מבית לבית, נלחמו כמו בסרטים, ירו במחבלים, חטפו אש", באתר ‏מאקו‏, 11 בנובמבר 2023
↑  Al-Qassam fighters engage IOF on seven fronts outside Gaza: Statement | Al Mayadeen English, web.archive.org, ‏2023-10-08
↑  יישוב אחרי יישוב: הנרצחים בטבח חמאס, העדויות המצמררות וסיפורי הגבורה, באתר ynet, 17 באוקטובר 2023
↑  ※ ישראל במלחמה - תמונת מצב, באתר המכון למחקרי ביטחון לאומי (טבח ה-7 באוקטובר, שקף 4) מעודכן ל-20 באוקטובר 2024
↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
↑  ※ ישראל במלחמה - תמונת מצב, באתר המכון למחקרי ביטחון לאומי מעודכן ל-20 באוקטובר 2024
↑  ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024
↑  ※  מערכת את"צ, סיכום מספר הנפגעים בצה"ל בשנתיים החולפות, באתר צה"ל, 2 בינואר 2025
↑  ※ אלון חכמון, ‏גיבורים בכחול: 67 שוטרים ושוטרות חירפו נפשם בהגנה על ישראל בשנת המלחמה, באתר מעריב אונליין, 7 באוקטובר 2024
↑  ※ יואב זיתון, ההקפצה של צוות "טקילה" והאובדן של שב"כ, באתר ynet, 13 באוקטובר 2023
↑  חנה אסתר ג'ינה סמיאטיץ ז"ל, באתר אתר לעד
↑  מתן צורי, הזוועות בכיסופים מתגלות: המחבלים גררו בת 90 לסלון וירו בראשה, באתר ynet, 11 באוקטובר 2023
↑  יפעת רוזנברג‏, ישראל ניצל וראה את גופת אשתו השרופה: "הוא חזר מהמתים", באתר וואלה, 12 באוקטובר 2023
↑  אלי אשכנזי‏, ראובן התעקש לחלוב את הפרות - ונהרג על ידי מחבל שהסתתר ברפת בכיסופים, באתר וואלה, 10 באוקטובר 2023
↑  כאן 11 צוות פרץ עומרי פרץ, כתב יפעת גליק כאן 11
↑  אחרי שנפצע באורח קשה: מפקד יחידת אגוז - חוזר לתפקידו, באתר ערוץ 7, 28 בינואר 2024
↑  ינון שלום יתח‏, קרב הגבורה של גולני בקיבוץ כיסופים: "אף אחד לא יכול לבלום את המחבלים חוץ מאיתנו", באתר וואלה, 15 באוקטובר 2023
↑  קרב הגבורה של גולני בקיבוץ כיסופים: "אף אחד לא יכול לבלום את המחבלים חוץ מאיתנו", באתר וואלה, 15 באוקטובר 2023
↑  איחוד הצלה: נתנאל המג"ד הציל את חייו של רוני הרבש"צ בקיבוץ כיסופים - עכשיו הם נפגשים בפעם הראשונה מאז, באתר ישראל היום, 14 בדצמבר 2023
↑  יוגב כרמל, ‏"הוא אמר לאשתו שלום, נעל אותה בממ"ד ורץ אליי הביתה", באתר ‏מאקו‏, 17 באוקטובר 2023
↑  עוזי ברוך, תיעוד: חוסל המחבל שפיקד על כוחות הנוח'בה שפשטו לכיסופים, באתר ערוץ 7, 1 בינואר 2023
↑  מתן צורי, אילנה קוריאל, חברי קיבוץ כיסופים החליטו: יעברו למגורים זמניים ביישוב עומר, באתר ynet, 14 בינואר 2024
↑  איליה יגורוב, בצילו: רפת כיסופים שבה נרצח ראובן הייניק - קמה מחדש, באתר ישראל היום, 17 בפברואר 2024
↑  ליאור אוחנה, רוני גרין שאולוב, אילנה קוריאל, גל גנות, שלמה נאזק ונרצח על ידי המחבלים ב-7/10: "עשו את הנורא מכל, לאדם מבוגר", באתר ynet, 11 בפברואר 2025
↑  רוני גרין שאולוב, איתמר אייכנר, 3 נרצחו בשבי: זוהו החטופים החללים איציק אלגרט, אוהד יהלומי, שלמה מנצור וצחי עידן, באתר ynet, 27 בפברואר 2025
עידו מימון

| --- | --- |
עידו מימון. צילום- דודי ג'ניס
עידו מימון. צילום- דודי ג'ניס
 לידה:  16 באפריל 1991 (בן 33)
 מוקד פעילות:  ישראל 
 תקופת הפעילות:  מ-2013
 עיסוק:  מפיק מוזיקלי, מלחין, מעבד, כותב, נגן
 סוגה:  מוזיקה שחורה
 כלי נגינה:  סקסופון, טוקבוקס (אנ')
 שיתופי פעולה בולטים:  Black Eyed Peas, רביד פלוטניק, טונה, עדן דרסו, גיא מזיג, סטטיק ובן אל, אפרת גוש, הדג נחש, רועי כפרי, אלון עדר, קפה שחור חזק
 www.idomaimon.com
 
עידו מימון (נולד ב-16 באפריל 1991) הוא מפיק מוזיקלי, מלחין, מעבד, סקסופוניסט, ונגן טוקבוקס (אנ').
יצירות ודיסקוגרפיה > אלבומים מקוריים

חלומות (2013)
זכרונות מהעתיד (2019)
הפתעות בתעופה (2022)
פסטיבל מסמפלי סימפולים (2024)
פסטיבל מסמפלי סימפולים 2 (2024)
יצירות ודיסקוגרפיה > הפקה מוזיקלית

עידו מימון מארח את גיא מזיג - "לתפוס אותה" (מתוך האלבום "זכרונות מהעתיד")
נצ'י נצ' - "כלב מי שלא אוהב אותך" (מתוך האלבום "ברוכים הבאים לפתח תקווה")
רביד פלוטניק - "למעלה" (מתוך האלבום "ועכשיו לחלק האומנותי")
הדג נחש - "סיקסטייפ" (לכבוד עשור לאלבום "6")
רועי כפרי - "בלון אדום" (מתוך "קלטת הילדים של רועי ונח", "ארץ נהדרת")
אפרת גוש - "כוח גדול"
אפרת גוש - "הבא שנוגע בי מת"
נוה צור - "לא לבד"
איה זהבי פייגלין - "איילת אהבים"
יצירות ודיסקוגרפיה > שירים בהם השתתף כנגן

רן דנקר - "מלכת הרחבה"
סטטיק ובן אל עם רמי קליינשטיין - "גשם מתוק"
ערוץ הכיבוד - "טניה" (שודר והופק לראשונה ב"ארץ נהדרת")
לירון עמרם - "כמעט נוגע"
כרקוקלי - "נסיכת הקלאב"
מוקי ושקל - "יום חדש"
צליל דנין - "יום אזכרה"
יצירות ודיסקוגרפיה > מופעים בהם השתתף כנגן/אורח

2014, 2016 - נצ'י נצ'
2016-2017 - קפה שחור חזק
2017 - קוקי לבנה
2019 - עדן דרסו ודי ג'יי מש
2019-2021 - גיא מזיג
הערות שוליים

↑  Instagram, www.instagram.com
| --- | --- |
בקרת זהויות :  MusicBrainz: a42f8e7e-14db-4586-ab76-c9919d04ccae
דרכון רומני

דרכון רומני ביומטרי
דרכון רומני הוא מסמך נסיעה, המונפק לאזרחי רומניה המאפשר להם לצאת אל מחוץ לגבולות רומניה, ומזכה את נושאו להגנה וסיוע קונסולרי של רומניה מול גורמים זרים. נכון לינואר 2023, נושאי דרכון רומני מורשים להיכנס ל-175 מדינות וטריטוריות ללא צורך באשרת כניסה.
אזרחים רומנים יכולים לחיות ולעבוד בכל מדינה בתוך האיחוד האירופי כתוצאה מזכות התנועה והמגורים החופשית הניתנת בסעיף 21 של אמנת האיחוד האירופי.
כל אזרח רומני הוא גם אזרח האיחוד האירופי, הדרכון, יחד עם תעודת הזהות הלאומית מאפשרים זכויות תנועה ומגורים חופשיים בכל אחת ממדינות האיחוד האירופי, האזור הכלכלי האירופי ושווייץ. אם במדינה צד שלישית אין שגרירות של רומניה נושא הדרכון יוכל לבקש עזרה מכל שגרירות של כל מדינה אחרת שחברה באיחוד לצורך הגנה קונסולרית.
היסטוריה

לאחר המהפכה הרומנית של 1989 והתמוטטות הגוש הקומוניסטי, השלטונות הרומניים פתחו את גבולות המדינה, מה שהוביל ליציאה של אזרחים רומנים שרצו לנסוע למחוץ לארץ. היה צורך שהגופים הרשמיים המנפיקים את הדרכונים הרומניים יתאימו לסטנדרטים הבין-לאומיים של אלו שהונפקו על ידי מדינות אחרות. לפיכך, בהתאם להחלטת הממשלה מספר 757 מ-30 בדצמבר 1993, החל מיוני 1994, הוכנס למחזור מודל חדש של תעודת נסיעה רומנית ראשונה שהונפקה בהתאם לסטנדרטים בין-לאומיים.
ב-21 בינואר 2002 הציגה ממשלת רומניה סוג חדש של דרכונים בהחלטה שהתקבלה עקב התגברות תופעת ההגירה והצורך הגבוה יותר באבטחת מידע, ברמה האירופית והבין-לאומית באותה תקופה.
כמו רוב המדינות בדרום-מזרח אירופה, רומניה התחייבה בתהליך ההצטרפות לאיחוד האירופי, שהיא לוקחת על עצמה אחריות לציית בדיוק כמו המדינות החברות, לכללים ולחוקים שנועדו לאפשר לאזרחי האיחוד לחיות אורח חיים בטוח, וזה גם אומר שרומניה תתחייב להרמוניזציה של החקיקה והנפקת הדרכונים.
בשנת 2019 הוצג עיצוב חדש לדרכון. העיצוב החדש מכיל את סמל המדינה החדש בתלת-ממד, וכולל את הכתר שבראש הנשר. בנוסף, בעמוד 16, נדרש בעל הדרכון למלא פרטים מסוימים (שם מלא, כתובת וטלפון) של קרוב משפחה או חבר שניתן לפנות אליו במקרה של תאונה.
סוגי דרכונים

סוגי הדרכונים הם:
דיפלומטי
עסקי
רגיל (ביומטרי): תקף ל-10 שנים מגיל 18 ומעלה, 5 שנים בין גיל 12 ל-18 ו-3 שנים מתחת לגיל 12.
רגיל (זמני): תקף ל-12 חודשים, מונפק כמסמך נסיעה לשעת חירום.
רומניה החלה להנפיק דרכונים ביומטריים ב-31 בדצמבר 2008.
דרכון רומני לישראלים

הזכאות לאזרחות רומנית כרוכה בהוכחה של זיקת המבקש למדינת רומניה.
תושב אשר נולד ברומניה או בחבל ארץ אשר ביום הולדתו השתייך לאדמות רומניה (כמו:מולדביה, טרנסילבניה,חלקים מאוקראינה).
תושב אשר נולד מחוץ לרומניה (למשל בישראל) אשר הוריו או אחד מהוריו יליד רומניה והיה אזרח רומני בעבר .
תושב אשר נולד בישראל, להורים שהם ילידי ישראל, אך סבו או סבתו נולדו ברומניה והיו אזרחי רומניה.
ניתן לממש את הזכות לאזרחות רומנית לצאצאים עד דור שני/שלישי(בהתאם למקרה). אין חובה שהדור אשר נולד ברומניה יממש את זכותו לאזרחות כדי להעביר זכות זו לדור הבא. ולכן, גם אם סבא/סבתא או אב/אם אינם בחיים, ניתן לדלג על דור זה במידה וניתן להוכיח את זכאותם לאזרחות לו היו בחיים.
דרכון רומני לישראלים > שדות המידע בדרכון

תמונה של בעל דרכון
סוג (PE)
קוד מדינה (ROU)
מספר דרכון
מספר זהות (CNP)
שם משפחה
שמות נתונים
אזרחות (בניגוד לרוב הדרכונים, הדרכון הרומני יכול לשמש כתעודה המעידה על אזרחות במקום תעודת אזרחות)
תאריך לידה
מִין
מקום לידה
תאריך כניסה לתוקף
תאריך תפוגה
חתימת בעל הדרכון
הנפקה ורישום

משרד הפנים של רומניה, באמצעות השירות הציבורי הקהילתי להנפקה ורישום דרכונים רגילים (ברומנית: Serviciul Public Comunitar pentru Eliberarea şi Evidenţa Paşapoartelor Simple), אחראי על הנפקה וחידוש של דרכונים רומניים.
דף המידע קריא ומודפס ברומנית, אנגלית וצרפתית.
דרישות אשרה

נכון לינואר 2023, לאזרחים רומנים יש גישה חופשית ל-174 מדינות וטריטוריות. הדרכון נמצא במקום ה-15 מבחינת רמת חופש הנסיעה שהוא מעניק.
סטטיסטיקת נסיעה לחו"ל

על פי הנתונים הסטטיסטיים, אלו הם מספרי המבקרים הרומנים במדינות שונות בשנת 2014:
| סטטיסטיקת נסיעות חוץ> יעד | סטטיסטיקת נסיעות חוץ> מספר מבקרים |
| --- | --- |
אוסטריה אוסטריה: 264,704
בלגיה בלגיה: 41,630
בולגריה בולגריה: 1,439,853
קרואטיה קרואטיה: 63,000
קפריסין קפריסין: 18,161
יוון יוון: 278,873
הונגריה הונגריה: 230,436
מקדוניה הצפונית מקדוניה הצפונית: 7,142
מולדובה מולדובה: 22,624
מונטנגרו מונטנגרו: 16,112
ניו זילנד ניו זילנד: 1,188
פולין פולין: 38,112
רוסיה רוסיה: 30,886
סרביה סרביה: 36,959
סלובקיה סלובקיה: 22,756
סלובניה סלובניה: 25,730
טורקיה טורקיה: 426,585
אוקראינה אוקראינה: 584,774
בריטניה בריטניה: 471,411
ארצות הברית ארצות הברית: 63,05
גלריית תמונות

דרכון ביומטרי רומני של האיחוד האירופי (2011–2020)
דרכון רומני ביומטרי של האיחוד האירופי (2008–2011)
דרכון רומני זמני שהונפק בנובמבר 2011
דרכון רומני שהונפק ביוני 2007 (ינואר 2002–דצמבר 2008)
דרגון רומני שהונפק בינואר 2000 (יוני 1994–ינואר 2002)
דרכון רומני של ממלכת רומניה (1932–1947)
ראו גם

תעודת זהות (רומניה)
הערות שוליים

↑  מדינות עם כניסה חופשית לאזרחי רומניה
↑  המהפכה הרומנית ב-1989
↑  קריסת המשטרים הקומוניסטים במזרח אירופה
↑  צביה שירן
יו"ר עמותת "אזרחים ושורשים", אתה זכאי לאזרחות רומנית?, באתר עמותת אזרחים ושורשים, ‏2000
↑  תיירות באוסטריה
↑  תיירות בבולגריה
↑  תיירות בקרואטיה 2014
↑  תיירות בקפריסין
↑  טבלת תיירות ביוון 2013
↑  טבלת תיירות במקדוניה הצפונית עד 2014
↑  תיירות ברוסיה
↑  תיירות בסלובניה
↑  תיירות בממלכה המאוחדת
↑  תיירות בארצות הברית 2014
רומניה  חופש התנועה  אין צורך באשרה  אשרה בהגעה  אשרה אלקטרונית  אשרה אלקטרונית או אשרה בהגעה  נדרשת אשרה
גרגולים (סדרת טלוויזיה)

| --- | --- |

 סוגה:  הרפתקאות, פנטזיה, הנפשה, פעולה, מדע בדיוני
 מדבבים:  קית' דיווד (Goliath, Thailog) Brigitte Bako (Angela) פרנק ולקר (Bronx) מרינה סירטיס (Demona) ג'ונתן פרייקס (David Xanatos) ג'ון ריס-דייוויס (Macbeth) אדוארד אסנר (Hudson) ביל פיגרבקה (Broadway) Thom Adcox-Hernandez (Lexington) סאלי ריצ'רדסון (Elisa Maza) ג'ף בנט (Brooklyn) קייט מאלגרו (Titania) 
 ארץ מקור:  ארצות הברית
 שפות:  אנגלית (דובב לשפות נוספות, ביניהן עברית, רוסית)
 מקום התרחשות:  ניו יורק 
 מספר עונות:  3
 מספר פרקים:  78
 הפקה
 מפיק:  גרג וייסמן 
 חברת הפקה:  חברת וולט דיסני 
 הפצה:  Disney–ABC Domestic Television, דיסני+ 
 אתר צילומים:  אלפני וולט דיסני
 אורך פרק:  22 דקות
 שידור
 רשת שידור:  ABC 
 תקופת שידור מקורית:  1994–1997
 קישורים חיצוניים
 movies.disney.com/gargoyles
 דף התוכנית ב-IMDb
 
גרגולים (באנגלית: Gargoyles) היא סדרת טלוויזיה מונפשת אמריקאית של אולפני וולט דיסני, מסוגת פנטזיה, פעולה ומדע בדיוני ששודרה בסוף המאה ה-20.
עולם הסדרה

במרכז הסדרה עומד שבט של גרגולים: הגרגולים הם יצורים שביום שקועים בתרדמת כפסלי אבן (גרוטסקים וגרגוילים) ובלילה מתעוררים כלוחמים מכונפים.
במאה העשירית שבט של גרגולים עם מנהיג בשם גוליית, מגן על טירה בסקוטלנד מפני ויקינגים. יום אחד הוויקינגים תוקפים ביום כשהגרגולים הם פסלי אבן, שורפים את הטירה והורגים כמעט את כל הגרגולים. על יתר הגרגולים מוטל כישוף והם נשארים בצורתם המאובנת. בחלוף אלף שנים, בסוף המאה ה-20 הגרגולים מתעוררים במנהטן בראש גורד שחקים. רוב הסדרה עוסקת ביחסים בין הגרגולים לבני האדם במנהטן.
עולם הסדרה > אלמנטים ספקולטיביים

הסדרה ביסודה היא סדרת פנטזיה אולם משלבת גם אלמנטים ספקולטיביים נוספים: מדע בדיוני והיסטוריה אלטרנטיבית.
בעולם הסדרה יש טכנולוגיה מתקדמת בהרבה מזאת שקיימת במציאות כיום. הסדרה מציגה את הטכנולוגיה בתור פיתוחים סודיים שמתבצעים בזמן התרחשות האירועים בסדרה (סוף המאה ה-20). טכנולוגיה זאת לא נמצאת בידי ממשלות אלא רק בידי ארגונים פרטיים, בעיקר ארגוני פשע. בנוסף בסדרה קיים כישוף, שלרוב מבוסס על מיתולוגיות ודתות שונות. בשונה מהמקובל בדרך כלל בספרות ספקולטיבית הטכנולוגיה והכישוף מופיעיים זו לצד זה ולעיתים אף משתלבים או מתחרים זו בזה.
בסדרה מופיעים אירועים בודדים של מסע בזמן (באמצעות כישוף). המסע בזמן אינו משנה את המציאות אלא רק מסביר אותה.
בפרק אחד בסדרה מופיע חוצן.
הסדרה מזכירה מאורעות היסטוריים אך בדרך כלל בצורה שונה מההתרחשות במציאות.
שניים מפרקי הסדרה מציגים מציאות אלטרנטיבית למציאות הסדרה. בסוף כל אחד מהפרקים מתברר שמדובר בחיזיון אותו חוֹוֶה הגיבור הראשי - גוליית.
עולם הסדרה > זמן ומקום

רוב הסדרה מתרחשת בסוף המאה ה-20 במנהטן, ניו יורק. חלקים המתארים את ההיסטוריה של הגרגולים מתרחשים במאה ה-10 וה-11 בסקוטלנד. כמו כן פרקים בודדים בסדרה (בעיקר בעונה השנייה) קורים במאה ה-20 במקומות שונים בעולם, וסצנות בודדות מתרחשות במקומות שונים ובתקופות שונות לאורך האלף השני לספירה.
עולם הסדרה > גזעים

הסדרה עוסקת בעיקר בבני אדם ובגרגולים, אך מופעים בה גם גזעים נוספים. להלן רשימה של רוב הגזעים בסדרה:
בני אדם - כקבוצה מוצגים באור שלילי בסדרה. אם כי לאנשים ספציפיים תכונות חיוביות או שליליות רבגוניות.
גרגולים - לרוב מוצגים בצורה חיובית. לוחמים אמיצים המגינים על בני האדם גם כשאלו כפויי טובה. עם זאת יש גם גיבורים גרגולים שליליים. הגרגולים חזקים בהרבה מבני האדם ויודעים לדאות תוך שימוש בזרמי אוויר או בהפרשי גובה. כנפיהם לא חזקות דיין כדי ליצר עילוי, אולם בדרך כלל הדבר לא מגביל אותם בתעופתם. נקודת התורפה של הגרגולים היא תרדמת האבן בה הם שוקעים בשעות היום, אז ניתן להרוס אותם בקלות. תוחלת החיים של הגרגולים גבוהה פי 2 מאשר של בני האדם. רוב הסדרה עוסקת בשבט גרגולים אחד. אולם במשך הסדרה מגלים עוד שבטים הקיימים במאה ה-20. חלק מהשבטים השונים הם בעלי מאפיינים מורפולוגיים מעט שונים. קיומם של הגרגולים נשמר בסוד מרוב בני האדם עד לסוף העונה השנייה.
כלבי גרגולים - יצורים הדומים לגרגולים אך קטנים יותר, חסרי יכולת תעופה ודיבור והולכים על ארבע. משחקים תפקיד דומה לתפקיד כלבים בחברה האנושית.
בני אבלון (מופיעים בעיקר בעונה השנייה) - יצורים על-טבעיים רבי עצמה. חיים רוב הזמן על אי מכושף בשם אבלון תחת הנהגתו של אוברון. ככלל נמנעים ממגע עם יצורם אחרים, וכשהם עושים זאת הם בתחפושת. חלקם מבוססים על יצורים מהמיתולוגיה הנורדית, מתוכם חלק מבוסס על דמוית מהמחזה חלום ליל קיץ.
האולימפיאנים החדשים (בני האולימפוס החדש) - יצורים מיתיים שונים שברחו מהתנכלוית בני האדם לאי אשר קיומו מוסתר על ידי טכנולוגיה מתקדמת שהם פיתחו אותו הם מכנים האוליפוס החדש. לאולימפיאנים החדשים פיזיולוגיה וטכנולוגיה עדיפה על זאת של בני האדם. פרק אחד בעונה השנייה מוקדש להם והם מופיעים שוב בעונה השלישית. חלק מדמויות האולימפיאנים החדשים מבוססות על יצוריים ממתולוגיות ידועות.
סייבורגים - בסדרה מופיעים מספר סיבורגים (בעיקר פרי יצירתו של דויד זנטוס - אחד האנטגוניסטים המרכזיים בסדרה). חלקם מבוססי טכנולוגיה בלבד, וחלקם מבוססים על שילוב בין טכנולוגיה וכישוף. חלקם של בני אדם וחלקם של גרגולים.
רובוטים - בסדרה מופיעים מספר רובוטים. לרובוטים יש בינה מלאכותית אך היא נחותה בהרבה מהבינה הטבעית של יתר הגזעים.
מוטנטים - בני אדם שעברו תהליך של השבחה גנטית מבוסס בעלי חיים. רובם הם יצורים הדומים לגרגולים אך בעלי תכונות פיזיולוגיות עדיפות וללא תרדמת היום שלהם.
שיבוטים - במהלך הסדרה מייצרים שיבוטים של חלק מהגרגולים ואף שיבוט אחד המשלב אישה וגרגולית. השיבוטים דומים לגרגולים מהם שובטו אך בעלי תכונות אופי שונות.